सामग्री: अमोल कोल्हे

निवडणुका म्हटल्या की पक्षांतरही ओघाने आलंच. त्याला अनेक पैलू आणि कारणं आहेत. ही पक्षांतरं कधी अपेक्षित तर कधी धक्कादायक असतात. येत्या काही दिवसात होऊ घातलेल्या निवडणुकाही त्याला अपवाद नाहीत. देशभरात ही आवक जावक सुरू असताना महाराष्ट्रात काय स्थिती आहे यावर टाकलेला हा दृष्टिक्षेप.

महाराष्ट्रातलं सर्वांत चर्चेतलं पक्षांतर राहिलं सुजय विखे पाटील यांचं. अहमदनगर मतदारसंघात उमेदवारी न मिळाल्यानं विधानसभेचे विरोधी पक्ष नेते राधाकृष्ण विखे पाटील यांचे सुपूत्र सुजय विखेंनी काँग्रेस सोडून भाजपचा झेंडा खांद्यावर घेतला.  आणि आता ते भाजप उमेदवार म्हणून अहमदनगरमधून रिंगणात आहेत. सुजय यांचे वडील राधाकृष्ण विखे काँग्रेसमध्येच आहेत. काँग्रेसनं त्यांना स्टार प्रचारकांच्या यादीत स्थान दिलं आहे.  

दुसरा चर्चेतला पक्षप्रवेश ठरला माढा मतदारसंघातील रणजितसिंह मोहिते पाटलांचा. राष्ट्रवादीचे ज्येष्ठ नेते आणि खासदार विजयसिंह मोहिते पाटील यांचे पुत्र असलेले रणजितसिंह यांनी राष्ट्रवादीच्या घड्याळापासून मुक्त होत हाती भाजपचं कमळ धरलं आहे. 

अर्थात त्यांना माढा मतदारसंघातून भाजपची उमेदवारी मिळणार की नाही हे अजून स्पष्ट झालेलं नाही. माढा मतदारसंघातच असलेल्या फलटणमधील काँग्रेसचे नेते रणजितसिंह नाईक-निंबाळकर हे सुद्धा भाजपवासी झाले आहेत. माढा लोकसभेसाठी त्यांचंही नाव चर्चेत आहे.

पश्चिम महाराष्ट्रातलाच आणखी एक महत्त्वाचा मतदारसंघ असलेल्या हातकणंगले मतदारसंघात युतीकडून आयात उमेदवाराला उभं करण्यात आलं आहे. 

राष्ट्रवादीत असलेल्या धैर्यशील मानेंना शिवसेनेत आणून त्यांना राजू शेट्टींच्या विरोधात मैदानात उतरवण्यात आलं आहे. धैर्यशील माने हे राष्ट्रवादीच्या माजी खासदार निवेदिता माने यांचे पुत्र आहेत. 

सुजय विखे पाटील

दिंडोरी मतदारसंघात भाजपनं डॉ. भारती पवार यांना राष्ट्रवादी काँग्रेसमधून आयात करून उमेदवारी दिली आहे. भाजपनं विद्यमान खासदार हरिश्चंद्र चव्हाण यांना डावलून भारती पवारांना दिंडोरीतून उभं केलं आहे. भारती पवार या माजी आमदार असून राष्ट्रवादीचे दिवंगत नेते ए. टी. पवार यांच्या सूनबाई आहेत. 

भाजप-शिवसेनेतही 'आऊटगोइंग' जोरात

भाजप-शिवसेनेत फक्त इनकमिंगच होतंय असं नाही. तर या पक्षातूनही आऊटगोईंग सुरू असून काही नेते काँग्रेस-राष्ट्रवादीत गेले आहेत. 

शिवसेनेचं शिवबंधन तोडून अभिनेते अमोल कोल्हे यांनी राष्ट्रवादी काँग्रेसमध्ये...\nमागील सामग्री खालीलप्रमाणे सारांशित केली जाऊ शकते:
सध्या सोशल मीडियावर एक पोस्ट व्हायरल झाली आहे की, निवडणूक आयोगानं लोकसभेची निवडणूक एक महिना लांबवावी कारण इतकी पक्षांतरं होत आहेत की कोण कोणत्या पक्षात गेले आहे आणि कोणाकडून लढतंय हे समजायला मतदारांना वेळ लागेल!